**LISA LEPINGULE NR 201405-1**
**Üürilepingu lõpetamise kokkulepe**

Tallinnas, 22.04.2025

**Restate TM OÜ** (registrikood 17127851, asukoht Pärnu mnt 186, 11314 Tallinn), mida esindab juhatuse liige Risto Abel, edaspidi üürileandja,
ja
**Transpordiamet** (registrikood 70001490, asukoht Valge 4, 11413 Tallinn), mida esindab volituse alusel Kermo Vinnikov, edaspidi üürnik,

(edaspidi koos nimetatud pooled)

Võttes arvesse, et

1. Restate TM OÜ omandas TREV-2 Grupp ASile kuulunud Tallinnas Teemeistri tn 2 asuva kinnistu koos lepingu objektiga;
2. pooltel on tahe uuendada ja kaasajastada lepingu tingimusi ning sõlmida uus üürileping;
3. lepingu punkti 6.2 kohaselt on üürnikul lepingu lõppemisel eesõigus uue üürilepingu sõlmimiseks, kui ta on lepingu tingimusi nõuetekohaselt täitnud;
4. lepingu punkti 6.3 kohaselt on üürnik kohustatud vabastama ruumid kolme päeva jooksul ning need üürileandjale üle andma ning koostama selle kohta üleandmis-vastuvõtuakti, mis allkirjastatakse poolt,

leppisid pooled kokku, et:

1. lõpetavad poolte kokkuleppel **Äriruumide üürilepingu nr 201405-1** (edaspidi leping) alates **30.04.2025.**
2. ruumid jäetakse üürniku valdusesse ning üleandmis-vastuvõtuakt koostamata, kuivõrd üürnik jätkab ruumide kasutamist poolte vahel sõlmitava uue üürilepingu alusel;
3. neil ei ole teineteise vastu nõudeid seoses lepingu täitmise või lõpetamisega, välja arvatud lepingu punkti 3 kohased lepingu lõppemiseni arvestatavad maksed;
4. lisa vormistatakse digitaalselt allkirjastatuna ja on lepingu lahutamatu osa.

Üürileandja: Restate TM OÜ Üürnik: Transpordiamet

Risto Abel Kermo Vinnikov

*/allkirjastatud digitaalselt/ /allkirjastatud digitaalselt/*